Foto: TASS Rossiya prezidenti Vladimir Putin Sochidagi «Sirius» ta’lim markazi tarbiyalanuvchilari bilan uchrashuvda o‘z hayotidagi asosiy uch qadrli narsa haqida aytib o‘tdi. Bu haqda NTV.ru xabar tarqatgan. «Birinchisi — hayotning o‘zi. Bu eng katta boylik. Keyingilari — sevgi va ozodlik», — degan prezident. U o‘zi sanagan qadriyatlarning har biri uchun traktatlar yozish mumkinligi, ular haqida cheksiz o‘ylash mumkinligini qo‘shimcha qilgan. Avvalroq Putin razvedka maktabidagi laqabi va ijtimoiy tarmoqlardan foydalanishi haqida ma’lumot bergani xabar qilingandi. U shuningdek, 2018 yilgi saylovlarda ishtirok etish bo‘yicha qarorni hali qabul qilmaganini bildirib o‘tdi.